КIуэ пэтми хохъуэ
Кавказ Ищхъэрэм и щIалэгъуалэм ящыщу «Мэшыкъуэ» зэхыхьэм кIуэхэм я бжыгъэм кIуэ пэтми хохъуэ. Абы уи проект щыбгъэлъэгъуэн дэнэ къэна, волонтёру ущыIэнри, зэрыжаIэщи, япэ къэсым и насып къихьыркъым. Псалъэм папщIэ, волонтёр къалэныр ягъэзэщIэну гупыж зыщIа ныбжьыщIэ 580-м къыхахар 130-рэщ.
Мы зэхыхьэр къызэзыгъэпэщхэм я мурадщ япэIуэкIэ абы щыпхагъэкIа проектхэр Кавказ Ищхъэрэм и хэгъуэгу псоми щагъэлъэгъуэну.
УФ-м и Президентым и лIыкIуэу КИФЩI-м щыIэ Меликов Сергей къызэрыхигъэщащи, «Мэшыкъуэм» нэхъыбэу къегъэблэгъэн хуейщ къуажэдэс щIалэгъуалэр, езым и псалъэкIэ жыпIэмэ, «ахэр гъащIэм нэхъ пэгъунэгъущи». Меликовым къелъытэ абыхэм я жэрдэмыр ядэпIыгъыным мыхьэнэшхуэ иIэу, къуажэхэм заужьыным яхуэщхьэпэну.
Мыгъэрей зэхыхьэр нэхъыбэу зытраухуэр щIыуэпсыр хъумэнымкIэ щIапхъэрщ.
ЕВДОКИМОВЭ Еленэ.
